Missatge: Petit conte anticrisis En una petita ciutat turística, en plena temporada alta, cau una pluja torrencial de diversos dies. La ciutat sembla deserta.Tothom té deutes i viu a força de crèdits. Per fortuna, arriba un rus carregat de calés i entra en un petit hotel encantador. Demana una habitació. Posa un bitllet de 100 euros a la taula del recepcionista i puja a veure les habitacions. El gerent de l'hotel agafa el bitllet i surt corrents a pagar els seus deutes amb el carnisser. Aquest agafa el bitllet i corre a pagar el seu deute amb el pagès que cria porcs. Immediatament, el pagès s'afanya a pagar el que li deu al proveïdor de pinso. Aquest pesca el bitllet al vol i corre a liquidar el seu deute amb la prostituta, a la qual fa temps que no paga. En temps de crisi, fins i tot ella ofereix serveis a crèdit. La prostituta agafa el bitllet i surt cap el petit hotel on havia portat als seus clients les últimes vegades i que encara no havia pagat. En aquest moment baixa el rus, que acaba de fer un cop d'ull a les habitacions, diu que no li convenç cap, agafa el bitllet i se'n va de la ciutat. Ningú ha guanyat res, però ara tota la ciutat viu sense deutes i mira al futur amb confiança! Funciona veritat? Pura lògica de mercat.

Resposta: En aquest conte no s'ha de mirar el "Rus carregat de calers" com un personatge com els altres, si no més aviat com el Banc, que posa moneda en circulació per tal que la resta puguin, indirectament, intercanviar els serveis. El conte té lògica perquè és, com ja han dit, un cercle tancat i unidireccional de fluxe de serveis.